S-3847/2023

Mál þetta, sem dómtekið var 7. september 2023, var höfðað með ákæru lögreglustjórans á höfuðborgarsvæðinu 20. júní sama ár hendur E-x-x F-x-x, kennitala [...], [...], „fyrir líkamsárás með því að hafa, fimmtudaginn 13. janúar 2022, innandyra að [...], herbergi nr. [...] í [...], veist með ofbeldi að A, [...], og kýlt hann ítrekað í andlitið og höfuðið með þeim afleiðingum að A hlaut brot á nefbeini, augntóftargólfsbrot og maráverka í andliti og á höfði.

[...]

Telst brot þetta varða við 1. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Fyrir hönd A, [...], gerir U-kk-nf Ö-kk-nf E-kk-nf, lögmaður, þá kröfu að ákærða verði gert að greiða brotaþola skaðabætur, sbr. 1. gr. skaðabótalaga nr. 50/1993, vegna sjúkrakostnaðar, samtals að fjárhæð kr. 28.162,-. Þá gerir brotaþoli einnig kröfu um greiðslu miskabóta, [samkvæmt] 1. mgr. 26. gr. skaðabótalaga nr. 50/1993 að fjárhæð kr. 1.500.000. Vaxta er krafist af kröfum þessum [samkvæmt] 8. gr. laga nr. 38/2001 um vexti og verðtryggingu, sbr. 16. gr. skaðabótalaga nr. 50/1993, frá 13.01.2022 til þess dags er mánuður er liðinn frá birtingu bótakröfu þessarar en með dráttarvöxtum [samkvæmt] 1. mgr. 6. gr., sbr. 9. gr., [laga] nr. 38/2001, frá þeim degi til greiðsludags. Einnig er þess krafist að ákærða verði gert að greiða málskostnað að mati dómsins eða samkvæmt síðar framlögðum málskostnaðarreikningi, að viðbættum virðisaukaskatti á málflutningsþóknun.“

Ákæran var birt 29. ágúst 2023 og málið var þingfest 7. september sama ár. Ákærði hefur játað skýlaust fyrir dómi þá háttsemi sem honum er gefin að sök samkvæmt ákæru oger játningin studd sakargögnum. Þá hefur ákærði viðurkennt bótaskyldu en mótmælt bóta-fjárhæð. Farið var með mál þetta samkvæmt 164. gr. laga nr. 88/2008 um meðferð saka-mála og var það tekið til dóms án frekari sönnunarfærslu þegar sækjanda og verjanda hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru. Hið sama á við um brotaþola. Ákærði krefst vægustu refsingar sem lög leyfa og lækkunar á fjárhæð bótakröfu. Þá er krafist hæfilegrar þóknunar til handa skipuðum verjanda sem greiðist úr ríkissjóði.

Samkvæmt því sem að framan greinir verður ákærði sakfelldur fyrir brot samkvæmt ákæru og er það réttilega fært til refsiákvæðis í ákærunni. Ákærði er fæddur í [...] og samkvæmt sakavottorði hefur hann ekki áður gerst brotlegur við refsilög. Til refsiþyng-ingar horfir að brot ákærða beindust að mikilvægum verndarhagsmunum, líkamstjón hlaust af árásinni og hún var til þess fallin að vera hættuleg þar sem hún beindist að höfuðsvæði brotaþola. Ákærða til málsbóta verður litið til játningar hans hjá lögreglu og fyrir dómi, auk þess sem ákærði hefur viðurkennt bótaskyldu. Þá verður einnig litið til þess, ákærða til mildunar, að gögn málsins benda mjög til þess að brotaþoli hafi að nokkru marki átt upptök að átökum við ákærða. Að öllu framangreindu virtu, og með vísan til 1., 2., 3., 5. og 8. tölul. 1. mgr. 70. gr. í almennum hegningarlögum, verður ákærði dæmdur í 45 daga fangelsi, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dómsins að telja haldi ákærði almennt skilorð 3. mgr. 57. gr. sömu laga, sbr. 4. gr. laga nr. 22/1955.

Við úrlausn á bótakröfu ber að líta til þess að ákærði hefur verið sakfelldur fyrir brot gegn 1. mgr. 218. gr. almennra hegningarlaga. Kröfuliður um útlagðan sjúkrakostnað að fjárhæð 28.162 krónur er ekki studdur nægjanlegum gögnum um að sá kostnaður hafi í raun verið greiddur. Verður þeim kröfulið því hafnað. Að öðru leyti verður lagt til grund-vallar að með hinni refsiverðu háttsemi hefur ákærði með ólögmætum og saknæmum hætti bakað sér skaðabótaábyrgð, sbr. almenna sakarreglu skaðabótaréttar. Brotaþoli á því rétt á miskabótum úr hendi ákærða á grundvelli a-liðar 1. mgr. 26. gr. skaðabótalaga nr. 50/1993, sbr. síðari breytingar. Miskabætur verða eins og hér stendur á ákveðnar að álitum og með hliðsjón af dómvenju, 450.000 krónur, og verður ákærða gert að greiða þá fjárhæð til brotaþola með vöxtum og dráttarvöxtum, eins og nánar greinir í dómsorði. Upphafstími dráttarvaxta miðast við 9. apríl 2022 en þá var liðinn mánuður frá því ákærða var sannanlega kynnt bótakrafan við skýrslutöku hjá lögreglu. Bótakrefjandi á tilkall til málskostnaðar úr hendi ákærða vegna bótakröfunnar, sbr. 3. mgr. 176. gr. laga nr. 88/2008. Þykir sá kostnaður hæfilega ákveðinn 450.000 krónur að teknu tilliti til virðisaukaskatts.

Með vísan til 1. mgr. 235. gr., sbr. 233. gr., laga nr. 88/2008 verður ákærða gert að greiða þóknun skipaðs verjanda síns, G-kk-ef Á-kk-ef lögmanns, vegna vinnu fyrir dómi, sem þykir út frá eðli og umfangi máls hæfilega ákveðin 450.000 krónur, að með-töldum virðisaukaskatti. Að auki verður ákærða gert að greiða 40.576 krónur í annan sakarkostnað samkvæmt yfirliti ákæruvaldsins.

Af hálfu ákæruvaldsins flutti málið J-kk-nf K-kk-nf aðstoðarsaksóknari. Af hálfu bóta-krefjanda flutti málið U-kk-nf Ö-kk-nf E-kk-nf lögmaður.

D-kk-nf K-kk-nf héraðsdómari kveður upp dóm þennan.

Dómsorð :

Ákærði, E-x-x F-x-x, sæti fangelsi í 45 daga en fresta skal fullnustu refsingarinnar og falli hún niður að liðnum tveimur árum frá deginum í dag að telja haldi ákærði almennt skilorð 3. mgr. 57. gr. almennra hegningarlaga nr. 19/1940.

Ákærði greiði A 450.000 krónur með vöxtum samkvæmt 8. gr., sbr. 4. gr., laga nr. 38/2001 um vexti og verðbætur frá 13. janúar 2022 til 9. apríl sama ár, en með dráttarvöxtum samkvæmt 9. gr., sbr. 1. mgr. 6. gr., sömu laga frá þeim degi til greiðslu-dags, auk 450.000 króna í málskostnað.

Ákærði greiði allan sakarkostnað málsins til ríkissjóðs, þar með talda þóknun skipaðs verjanda síns, G-kk-ef Á-kk-ef lögmanns, 450.000 krónur, og 40.576 krónur í annan sakarkostnað.

D-kk-nf K-kk-nf